REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/20-19

11. februar 2019. godine

B e o g r a d

Z A P I S N I K

40. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 11. FEBRUARA 2019. GODINE

Sednica je počela u 9.30 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Jovica Jevtić, Jasmina Karanac, Stefana Miladinović, dr Vladimir Orlić, Ognjen Pantović, Snežana B. Petrović i Dalibor Radičević.

Sednici su prisustvovali zamenici članova Odbora: Goran Kovačević (zamenik Zorana Milekića) i Olivera Pešić (zamenik Ivane Stojiljković).

Sednici nisu prisustvovali članovi Odbora: Dragan Vesović, Dragan Jovanović, Nenad Konstantinović, Saša Radulović, Marina Ristić, Novica Tončev i Goran Ćirić, niti njihovi zamenici.

Sednici su prisustvovali iz Ministarstva građevinarstva, saobraćaja i infrastrukture Zoran Ilić, pomoćnik ministra u Sektoru za vazdušni saobraćaj, Srđan Čokorilo, savetnik u Sektoru za vazdušni saobraćaj, i Mirjana Jovanović, viši savetnik u Sektoru za međunarodne odnose.

Odbor je, jednoglasno (9 glasova ''za''), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o potvrđivanju Sporazuma između Republike Srbije i Transportne zajednice o sedištu Stalnog sekretarijata Transportne zajednice, koji je podnela Vlada (broj 011-222/19 od 8. februara 2019. godine);

2. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Demokratske Socijalističke Republike Šri Lanke, koji je podnela Vlada (broj 011-101/19 od 22. januara 2019. godine);

3. Razmatranje Predloga zakona o potvrđivanju Sporazuma između Vlade Republike Srbije i Vlade Kanade o vazdušnom saobraćaju, koji je podnela Vlada (broj 011-100/19 od 22. januara 2019. godine);

4. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Indije, koji je podnela Vlada (broj 011- 46/19 od 11. januara 2019. godine);

5. Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Azerbejdžan, koji je podnela Vlada (broj 011- 45/19 od 11. januara 2019. godine).

Predsednik Odbora, Katarina Rakić, predložila je da se obavi zajednički jedinstven pretres o tačkama 1. do 5. Dnevnog reda. Odbor je odlučio, jednoglasno (9 glasova ''za''), da usvoji ovaj predlog.

Pre prelaska na rad prema utvrđenom Dnevnom redu Odbor je usvojio, jednoglasno (9 glasova ''za''), zapisnik 36. održane 3. decembra 2018. godine i zapisnik 39. sednice Odbora održane 5. decembra 2018. godine.

**Razmatranje prve do pete tačke Dnevnog reda**

U uvodnom izlaganju Zoran Ilić, pomoćnik ministra u Sektoru za vazdušni saobraćaj je istakao u vezi prve tačke dnevnog reda da je na sastanku ministara 7 članica Transportne zajednice odlučeno da sedište Stalnog sekretarijata Transportne zajednice bude u Beogradu i ovim sporazumom se samo to i utvrđuje. Što se tiče sporazuma o vazdušnom saobraćaju podsetio je da se generišu na osnovu Čikaške konvencije iz 1944. godine kada je i osnovana Međunarodna organizacija civilnog vazduhoplovstva. Istakao je da struktura sporazuma takva da se pored utvrđivanja nadležnih organa utvrđuju i oblasti koje se tiču bezbednosti i obezbeđivanja u vazduhoplovstvu. Pored toga utvrđuju se i principi koji se tiču komercijalnih stvari uglavnom svakim sporazumom se predviđa izbegavanje dvostrukog oporezivanja i jedan od najznačajnih sporazuma koji Republika Srbija ima je ECAA sporazum sa zemljama Evropske unije i tu su 44 zemlje potpisnice sporazuma. Podsetio je da Republika Srbija radi na obnavljanju sporazuma jer su oni još iz 1944. godine i modernizuju se u skladu sa promenama u vazduhoplovstvu. Sporazum sa Kanadom i Indijom se razlikuje od ostalih po tome što je Kanada ograničila broj frekvencija nedeljno na dve, ostali imaju sedam i više, a što se tiče sporazuma sa Indijom nije predviđena mogućnost „pete slobode“ to znači da nema tačaka međusletanja niti tačaka nakon toga. Sva četiri sporazuma su standardna, nisu sporazumi gde nema nikakvih limita ni po broju letova, ni po broju avio-kompanija koje lete, ni po tipu i veličini vazduhoplova.

S obzirom da nije bilo prijavljenih narodnih poslanika za raspravu Odbor se pojedinačno izjasnio o svakoj tački dnevnog reda.

Prva tačka dnevnog reda: **Razmatranje Predloga zakona o potvrđivanju Sporazuma između Republike Srbije i Transportne zajednice o sedištu Stalnog sekretarijata Transportne zajednice, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio, većinom glasova (9 glasova ''za'' i jedan član nije glasao), da predloži Narodnoj skupštini da prihvati Predlog zakona o potvrđivanju Sporazuma između Republike Srbije i Transportne zajednice o sedištu Stalnog sekretarijata Transportne zajednice.

Za izvestioca Odbora na sednici Narodne skupštine određena je Katarina Rakić, predsednik Odbora.

Druga tačka dnevnog reda: **Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Demokratske Socijalističke Republike Šri Lanke, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio većinom glasova (9 glasova ''za'' i jedan član nije glasao), da predloži Narodnoj skupštini da prihvati Predlog zakona o potvrđivanju Sporazuma o vazdušnom saobraćaju između Vlade Republike Srbije i Vlade Demokratske Socijalističke Republike Šri Lanke.

Za izvestioca Odbora na sednici Narodne skupštine određena je Katarina Rakić, predsednik Odbora.

Treća tačka dnevnog reda: **Razmatranje Predloga zakona o potvrđivanju Sporazuma između Vlade Republike Srbije i Vlade Kanade o vazdušnom saobraćaju, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio jednoglasno (9 glasova ''za'') da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Kanade o vazdušnom saobraćaju.

Za izvestioca Odbora na sednici Narodne skupštine određena je Katarina Rakić, predsednik Odbora.

Četvrta tačka dnevnog reda: **Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Indije, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio jednoglasno (9 glasova ''za'') da predloži Narodnoj skupštini da prihvati Predlog zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Indije.

Za izvestioca Odbora na sednici Narodne skupštine određena je Katarina Rakić, predsednik Odbora.

Peta tačka dnevnog reda: **Razmatranje Predloga zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Azerbejdžan, koji je podnela Vlada**

Odbor je, u skladu sa članom 155. stav 2. Poslovnika Narodne skupštine, odlučio jednoglasno (9 glasova ''za'') da predloži Narodnoj skupštini da prihvati Predlog zakona o potvrđivanju Sporazuma o vazdušnom saobraćaju između Vlade Republike Srbije i Vlade Republike Azerbejdžan.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

Sednica je zaključena u 9.42 časova.

SEKRETAR ODBORA PREDSEDNIK ODBORA

Biljana Ilić Katarina Rakić